Արսենի Ժիլյաև

Արսենի Ալեքսանդրովիչ Ժիլյաև (, ), ռուս նկարիչ, հոգաբարձու, ժամանակակից արվեստի տեսաբան։

Կենսագրություն 
Ծնվել է 1984 թվականի հունիսի 26-ին Վորոնեժում։

2006 թվականին ավարտել է Վորոնեժի պետական համալսարանի փիլիսոփայության և հոգեբանության ֆակուլտետը։ 2006 թվականից մինչև 2007 թվականը սովորել է Մոսկվայի ժամանակակից արվեստի խնդիրների ինստիտուտում։ 2010 թվականին ավարտել է Շվեդիայի Գյոթեբորգ քաղաքի Վալանդ գեղարվեստի դպրոցը։

2003 թվականից մինչև 2007 թվականը մասնակցել է Վորոնեժում բնակարանային ցուցահանդեսների կազմակերպմանը։ «Սահմանային ուսումնասիրություններ» խմբի  (Իլյա Դոլգովի հետ համատեղ), ապա՝ «Հանրաճանաչ սահմանային ուսումնասիրություններ» (Իլյա Դոլգովի և Իվան Գորշկովի հետ համատեղ) ստեղծողներից մեկն է։

2007 թվականից մինչև 2008 թվականը ապրել և ցուցադրվել է Խոխլովի նրբանցքում գտնվող արտ սքվոթում։

2010 թվականից «Գեղարվեստական ամսագիր» խմբագրական խորհրդի անդամ է։ Վորոնեժի ժամանակակից արվեստի կենտրոնի համահիմնադիրներից մեկն է։ Ռուսական սոցիալիստական շարժման մասնակից է։ Իր վաղ ստեղծագործություններում («Խելամիտ էգոիզմ», «Աշխատանք Շուկա», « Ռադիո», «Հոկտեմբեր») նա անդրադառնում է ժամանակակից մշակութային արտադրության և ստեղծագործողների խնդիրներին։

Ըստ արվեստի քննադատ Վալենտին Դյակոնովի՝ Ժիլյաևը  «զրոյական թվականների» վերջին դարձել է «Նոր ձանձրույթ» ուղղության «ղեկավար»։ 2011 թվականից սկսել է իրականացնել կրթական ծրագրեր։

Առաջին ցուցահանդեսը, որը թանգարանը օգտագործել է որպես մեդիում, արել է 2009 թվականին Վորոնեժում։ «Մանկավարժական պոեմ» ցուցահանդեսից սկսած՝ նա անդրադառնում է վաղ խորհրդային թանգարանագիտության պրակտիկաների ուսումնասիրությանն ու վերակերտմանը, մասնավորապես Ա. Ա. Ֆեդորով-Դավիդովի դպրոցի փորձարկումներին։

2014 թվականից կազմակերպել է թանգարանի գեղարվեստական իմաստավորմանը նվիրված նախագծեր՝ ռուսական կոսմիզմի հիմնադիրներից մեկի՝ Ն. Ֆ. Ֆեդորովի փիլիսոփայության մեջ։

2010 թվականին եղել է ժամանակակից արվեստի բնագավառում՝ «Նոր սերունդ» անվանակարգում 6-րդ ամենամյա համառուսաստանյան «Նորարարություն» մրցանակի հաղթող, 2010 և 2012 թվականներին՝ Ժամանակակից արվեստի բնագավառում Ռուսաստանի պրոֆեսիոնալների «Զինակից» մրցանակի դափնեկիր։

2017, 2018 թվականներին, մտել է 49ART ռուսաստանյան ներդրումային արվեստի վարկանիշային աղյուսակ, որը ներկայացնում է մինչև 50 տարեկան ականավոր ժամանակակից նկարիչների։

Ապրում և աշխատում է Վենետիկում և Մոսկվայում։

Անհատական ցուցահանդեսներ 
 2015` «Future Histories» (Մարկ Դիոնի հետ համատեղ), Պալատ Կազա դեի Տրե Օչի, Վենետիկ, Իտալիա։
 2014` «М.И.Р.: Քաղաքավարի հյուրեր ապագայից», Kadist Art Foundation, Սան Ֆրանցիսկո, ԱՄՆ ։
 2014` «М.И.Р.: Նոր ուղիներ դեպի օբյեկտներ», Kadist Art Foundation, Փարիզ, Ֆրանսիա։
 2013` «Փրկիր լույսը», RND Gallery, Մոսկվա ։
 2012` «Մանկավարժական պոեմ։ Թանգարանի պատմության ապագա արխիվ» (Իլյա Բուդրաիցկիի և նախագծի կոլեկտիվի հետ համատեղ), Պրեսնյա պատմամշակութային թանգարան, Մոսկվա։
 2012` «Պրոլետարական մշակույթի թանգարան։ Բոհեմիայի արդյունաբերություն», Տրետյակովյան պատկերասրահ, Մոսկվա։
 2010` «Բանական էգոիզմ», Ռեջինա պատկերասրահ, Մոսկվա։
 2009` «Հեղափոխության նոր թանգարան», Х.Л.А.М. պատկերասրահ, Վորոնեժ։

Ընտրյալ կոլեկտիվային ցուցահանդեսներ 
 2015` «Rare Earth», TBA 21, Վիեննա, Ավստրիա։
 2015` «Specters of Communism», e-flux and James Gallery, Նյու Յորք, ԱՄՆ 
 2014` «Դետեկտիվ», Մոսկվայի ժամանակակից արվեստի թանգարան, Մոսկվա։
 2013` «Dreaming Russia», Ալբերտինա պատկերասրահ, Վիեննա, Ավստրիա։
 2013` «Re-Aligned», Tromsø Kunstforening, Թրոմսյո, Նորվեգիա։
 2013` «Disobedience Archive (The Republic)», Castello di Rivoli Museo d’Arte Contemporanea, Թուրին, Իտալիա։
 2013` «Living as form. Nomadic version», Գործարան, Մոսկվա։
 2012` «Հետաքրքրաշարժ մայրուղի», Պալատ Կազա դեի Տրե Օչի, Վենետիկ, Իտալիա։
 2011` «Մոդեռնիկոն», Պալատ Կազա դեի Տրե Օչի, Վենետիկ, Իտալիա։
 2011` «Առօրյա կյանքի պրակտիկա», Calvert 22 Foundation, Լոնդոն, Միացյալ Թագավորություն ։
 2011` «Երևակայական հուշարձաններ», «Գարաժ» ժամանակակից արվեստի թանգարան, Մոսկվա։
 2010` «Մոդեռնիկոն», Սանդրետտո Ռե Ռեբաուդենգոյի հիմնադրամ, Թուրին, Իտալիա ։
 2010` «Պատմության դաս», Palais de Tokyo, Փարիզ, Ֆրանսիա։
 2010` «Ռուսական ուտոպիա», «Գարաժ» ժամանակակից արվեստի թանգարան, Մոսկվա։
 2010` «Բաց դռների օր», Մոսկվայի ժամանակակից արվեստի թանգարան, Մոսկվա։
 2009` «Մեքենան և Նատաշան», Ֆաբրիկա, Մոսկվա։

Ուսումնական նախագծեր 
 2013` «Living as form. Nomadic version», Ֆաբրիկա, Մոսկվա։
 2010-2011` «Ստարտ» երիտասարդ արվեստի հարթակի հոգաբարձու, Վինզավոդ, Մոսկվա ։
 2009` «Մեքենան և Նատաշան», Ֆաբրիկա, Մոսկվա։
 2009` «Մենք կշարունակենք գործել», Վորոնեժի ժամանակակից արվեստի կենտրոն, Վորոնեժ։

Ընտրյալ տեքստեր 
 Second Advents. On the Issue of Planning in Contemporary Art
 Conceptual Realism: The Vulgar Freedom of Avant-Garde Museum Work
 The Places of History
  Вульгарная свобода музейного творчества
 Мой ответ - современное искусство в режиме парадокса лжеца (инт. Кати Морозовой)
 Выбирай сердцем
 Этикa будущего. Искусство в чрезвычайной ситуации появления надежды
 Моя бабушка делала «Рекорды», рекорды делали меня 
 Манифест «Хороший хипстер — красный хипстер»
 Научиться быть за
 Знамя труда нашего шинного и кирпичного рая

Ծանոթագրություններ

Արտաքին հղումներ 
 Персональный сайт Арсения Жиляева

 
Հունիսի 26 ծնունդներ
1984 ծնունդներ
Վորոնեժ քաղաքում ծնվածներ
Վորոնեժի պետական համալսարանի շրջանավարտներ
Ռուս նկարիչներ